বৃদ্ধিকারক পদার্থ
বৃদ্ধিকারক পদার্থ (ইংরেজি: Growth factor) হল কিছু প্রাকৃতিক জৈব-রাসায়নিক পদার্থ যাদের উপস্থিতিতে জীবের বৃদ্ধি ঘটে (যেমন, কোষের বিকাশ, ক্ষত শোধন, কোষের বিভেদন ইত্যাদি)। সাধারণত এটি একটি নিঃসৃত প্রোটিন বা স্টেরয়েড হরমোন। বিভিন্ন কোষীয় প্রক্রিয়া নিয়ন্ত্রণের জন্য বৃদ্ধিকারকগুলি গুরুত্বপূর্ণ। বৃদ্ধিকারকগুলি সাধারণত কোষের মধ্যে সংকেত অণু হিসাবে কাজ করে। উদাহরণ হল সাইটোকাইন এবং হরমোন যা তাদের লক্ষ্য কোষের পৃষ্ঠের নির্দিষ্ট রিসেপ্টরগুলির সাথে আবদ্ধ হয়। তারা প্রায়ই কোষের বিভদেন এবং পরিপক্কতা ঘটাতে সাহায্য করে। যেমন, বহিঃত্বকীয় বৃদ্ধিকারক পদার্থ (epidermal growth factor/EGF) অস্থির বিভেদন ঘটাতে সাহায্য করে (অস্টিওজেনেসিস)। আবার ফাইব্রোব্লাস্ট বৃদ্ধিকারক পদার্থ এবং ভাসকুলার এন্ডোথেলিয়াল বৃদ্ধিকারক পদার্থ রক্তবাহের কোষগুষির বিভেদন ঘটায় (অ্যাঞ্জিওজেনেসিস)।